གྱུར་བའི། །རྡོ་རྗེའི་འཁོར་ལོ་རབ་ཏུ་བསྐོར། །ཅེས་བརྗོད་ལ་རྡོ་རྗེ་གཏད། རིན་འབྱུང་དབུ་རྒྱན་གྱི་དབང་གི་སླད་དུ་དམིགས་པ་འདི་བཞིན་མཛོད། བསང་སྦྱང་། སྟོང་པའི་ངང་ལས་པད་ཟླའི་སྟེང་དུ། ཁྱེད་རང་རྣམས་དང་དབུ་རྒྱན་ཏྲཱཾ་དང་རིན་པོ་ཆེ་ལས་སྐྱེས་པའི་རིན་ཆེན་འབྱུང་ལྡན་རྡོ་རྗེ་རྣམ་པར་འཇོམས་པ་སྐུ་མདོག་སེར་པོ། གཡས་རིན་པོ་ཆེ། གཡོན་དེས་ཡུ་བ་བྱས་པའི་དྲིལ་བུ་དཀུར་བརྟེན་པ། ཞབས་རྡོ་རྗེའི་སྐྱིལ་མོ་ཀྲུང་གིས་བཞུགས་པའི་སྐུར་གྱུར། དེའི་དཔྲལ་བར་ཨོཾ། སོགས་ནས། ཞུ་བ་ལས་བྱུང་བའི། ཞེས་པའི་བར་གོང་ཆུ་དབང་ལྟར་ལ། དབུ་རྒྱན་དུ་གྱུར། ཅེས་དང་། ཡང་བླ་མ་དང་དཀྱིལ་འཁོར། སོགས་ནས། གནང་བར་ཞུ། ཞེས་པའི་བར་ཡང་ཆུ་དབང་ལྟར་བརྗོད་ནས། ཞེས་གསོལ་བ་བཏབ་པས། དབང་སྐུར་གྱི་ལྷ་རྣམས་ཀྱིས་དབུ་རྒྱན་གྱིས་དབང་བསྐུར་བའི་མོས་པ་མཛོད། སངས་རྒྱས་ཀུན་གྱི་རྒྱལ་སྲིད་ཆེ། །དབུ་རྒྱན་རིན་ཆེན་དམ་པ་འདི། །རིན་ཆེན་དབང་བསྐུར་བླ་ན་མེད། །རྫོགས་སངས་རྒྱས་སུ་དབང་བསྐུར་རོ། །ཨོཾ་བཛྲ་རཏྣ་མུ་ཀུ་ཊ་བཛྲ་ཨ་བྷི་ཥིཉྩ་མཱཾ། དེ་ཉིད་བརྟན་པའི་སླད་དུ་བུམ་པའི་ཆུས་ཀྱང་དབང་བསྐུར་བའི་མོས་པ་མཛོད། ཨོཾ་བཛྲ་ཨུ་ད་ཀ་ཨ་བྷི་ཥིཉྩ་མཱཾ། དབང་སྐུར་མཁན་གྱི་ལྷ་ཐམས་ཅད་ཀྱང་རིན་ཆེན་འབྱུང་ལྡན་གྱི་རྣམ་པས་ཁྱེད་རང་རྣམས་ལ་ཐིམ་པས། སྒོ་གསུམ་གྱི་དྲི་མ་དག།ཆུའི་ལྷག་མ་ཡར་ལུད་པ་ལས་རིན་ཆེན་འབྱུང་ལྡན་གྱིས་དབུར་བརྒྱན་པར་གྱུར་པ་ལ་ལྷ་མོ་རྣམས་ཀྱིས་མཆོད་པའི་མོས་པ་མཛོད། ཨརྒྷཾ་སོགས། དེ་དག་གིས་རིན་ཆེན་འབྱུང་ལྡན་དབུ་རྒྱན་གྱི་དབང་ཐོབ་པ་ཡིན་ནོ། །མཐའ་རྟེན་དུ་རིན་པོ་ཆེ་ལག་ཏུ་བྱིན་ཏེ། སེམས་ཅན་སོགས་ཚིག་རྐང་གསུམ་གྱི་མཐར། རིན་ཆེན་འཁོར་ལོ་རབ་ཏུ་བསྐོར། །ཅེས་བརྗོད་ལ་རིན་པོ་ཆེ་གཏད། འོད་དཔག་མེད་རྡོ་རྗེའི་དབང་གི་སླད་དུ་དམིགས་པ་འདི་བཞིན་མཛོད། བསང་སྦྱང་། སྟོང་པའི་ངང་ལས་པད་ཟླའི་སྟེང་དུ་ཁྱེད་རང་རྣམས་དང་རྡོ་རྗེ་ཧྲཱིཿདང་པདྨ་ལས་སྐྱེས་པའི་འོད་དཔག་མེད་རྡོ་རྗེ་རྣམ་པར་འཇོམས་པ་སྐུ་མདོག་དམར་པོ། གཡས་པདྨ། གཡོན་དེས་ཡུ་བ་བྱས་པའི་དྲིལ་བུ་དཀུར་བརྟེན་པ། ཞབས་རྡོ་རྗེའི་སྐྱིལ་མོ་ཀྲུང་གིས་བཞུགས་པའི་སྐུར་གྱུར། དེའི་དཔྲལ་བར་ཨོཾ། སོགས་ནས། ཞུ་བ་ལས་བྱུང་བའི། ཞེས་པའི་བར་གོང་ཆུ་དབང་ལྟར་ལ། རྡོ་རྗེར་གྱུར། ཅེས་དང་། ཡང་བླ་མ་དང་དཀྱིལ་འཁོར་སོགས་ནས། གནང་བར་ཞུ། ཞེས་པའི་བར་ཡང་ཆུ་དབང་ལྟར་བརྗོད་ནས། ཞེས་གསོལ་བ་བཏབ་པས། དབང་སྐུར་གྱི་ལྷ་རྣམས་ཀྱིས་རྡོ་རྗེས་དབང་བསྐུར་བའི་མོས་པ་མཛོད། སངས་རྒྱས་ཀུན་གྱི་རྡོ་རྗེའི་དབང་། །མི་ཕྱེད་རྡོ་རྗེར་གསལ་བ་ལས། །ཆོས་རྣམས་ཀུན་གྱི་སྒོར་གྱུར་པ། །རྡོ་རྗེ་ཆོས་ཀྱིས་དབང་བསྐུར་རོ། །ཨོཾ་བཛྲ་དྷརྨ་ཨ་བྷི་ཥིཉྩ་མཱཾ། དེ་ཉིད་བརྟན་པའི་སོགས་དང་། དབང་བསྐུར་མཁན་གྱི་ལྷ་རྣམས་ཀྱང་འོད་དཔག་མེད་ཀྱི་རྣམ་པས་ཁྱེད་རང་རྣམས་ལ་ཐིམ་པས། སྒོ་གསུམ་གྱི་དྲི་མ་དག །ཆུ་ལྷག་མ་ཡར་ལུད་པ་ལས། འོད་དཔག་མེད་ཀྱིས་དབུར་བརྒྱན་པ་ལ་ལྷ་མོ་རྣམས་ཀྱིས་མཆོད་པའི་མོས་པ་མཛོད། ཨརྒྷཾ་སོགས། དེ་དག་གིས་འོད་དཔག་མེད་རྡོ་རྗེའི་དབང་ཐོབ་པ་ཡིན་ནོ། །དེའི་མཐའ་རྟེན་དུ་པདྨ་ལག་ཏུ་བྱིན་ཏེ། ཚིག་རྐང་གཞན་འདྲ་བ་ལས། རྡོ་རྗེའི་དོད་དུ་པདྨའི་འཁོར་ལོ་ཞེས་བསྒྱུར་ལ་པདྨ་གཏད། དོན་ཡོད་གྲུབ་པ་དྲིལ་བུའི་དབང་གི་སླད་དུ་དམིགས་པ་འདི་བཞིན་མཛོད། བསང་སྦྱང་། སྟོང་པའི་ངང་ལས་པད་ཟླའི་སྟེང་དུ། ཁྱེད་རང་རྣམས་དང་། དྲིལ་བུ་ཏཱཾ་དང་སྣ་ཚོགས་རྡོ་རྗེ་ལས་སྐྱེས་པའི་དོན་ཡོད་གྲུབ་པ་རྡོ་རྗེ་རྣམ་པར་འཇོམས་པ་སྐུ་མདོག་ལྗང་གུ། གཡས་སྣ་ཚོགས་རྡོ་རྗེ། གཡོན་དེས་ཡུ་བ་བྱས་པའི་དྲིལ་བུ་དཀུར་བརྟེན་པ། ཞབས་རྡོ་རྗེའི་སྐྱིལ་མོ་ཀྲུང་གིས་བཞུགས་པའི་སྐུར་གྱུར། དེའི་དཔྲལ་བར་ཨོཾ། སོགས་ནས། ཞུ་བ་ལས་བྱུང་བའི། ཞེས་པའི་བར་གོང་ཆུ་དབང་ལྟར་ལ། དྲིལ་བུར་གྱུར། ཅེས་དང་། ཡང་བླ་མ་དང་དཀྱིལ་འཁོར། སོགས་ནས། གནང་བར་ཞུ། ཞེས་པའི་བར་ཡང་ཆུ་དབང་ལྟར་བརྗོད་ནས། ཞེས་གསོལ་བ་བཏབ་པས། དབང་སྐུར་གྱི་ལྷ་རྣམས་ཀྱིས་དྲིལ་བུས་དབང་བསྐུར་བའི་མོས་པ་མཛོད། ཐབས་དང་ཤེས་རབ་ལྡན་པ་ཡིས། །འགྲོ་དོན་མཉམ་མེད་བྱེད་གྱུར་པ། །མཆོད་པའི་ལས་རྣམས་རྫོགས་བྱེད་པའི། །དྲིལ་བུ་ལས་ཀྱིས་དབང་བསྐུར་རོ། །ཨོཾ་བཛྲ་ཀརྨ་ཨ་བྷི་ཥིཉྩ་མཱཾ། དེ་ཉིད་བརྟན་པའི། སོགས་དང་། དབང་སྐུར་མཁན་གྱི་ལྷ་ཐམས་ཅད་ཀྱང་དོན་ཡོད་གྲུབ་པའི་རྣམ་པས་ཁྱེད་རང་རྣམས་ལ་ཐིམ་པས། སྒོ་གསུམ་གྱི་དྲི་མ་དག །ཆུ་ལྷག་མ་ཡར་ལུད་པ་ལས། དོན་ཡོད་གྲུབ་པས་དབུར་བརྒྱན་པར་གྱུར་པ་ལ་ལྷ་མོ་རྣམས་ཀྱིས་མཆོད་པའི་མོས་པ་མཛོད། ཨརྒྷཾ་སོགས། དེ་དག་གིས་དོན་ཡོད་གྲུབ་པ་དྲིལ་བུའི་དབང་ཐོབ་པ་ཡིན་ནོ། །དེའི་མཐའ་རྟེན་དུ་སྣ་ཚོགས་རྡོ་རྗེ་ལག་ཏུ་གཏད་དེ། རྡོ་རྗེའི་དོད་དུ། ལས་ཀྱི་འཁོར་ལོ་ཞེས་བསྒྱུར། མིང་དབང་གི་སླད་དུ་དམིགས་པ་འདི་བཞིན་མཛོད། སློབ་མ་བསང་སྦྱང་། སྟོང་པའི་ངང་ལས་པད་ཟླའི་སྟེང་དུ་ཁྱེད་རང་རྣམས་དྷཱིཾཿདང་རྡོ་རྗེ་དཀར་པོ་ལས་སྐྱེས་པའི་རྣམ་སྣང་རྡོ་རྗེ་རྣམ་པར་འཇོམས་པ་སྐུ་མདོག་དཀར་པོ། གཡས་རྡོ་རྗེ་དཀར་པོ་རྩེ་ལྔ་པ་ཐུགས་ཀར་གཏོད་དེ་འཛིན་པ། གཡོན་དེས་ཡུ་བ་བྱས་པའི་དྲིལ་བུ་དཀུར་བརྟེན་པ། ཞབས་རྡོ་རྗེའི་སྐྱིལ་མོ་ཀྲུང་གིས་བཞུགས་པའི་སྐུར་གྱུར། དེའི་དཔྲལ་བར་ཨོཾ། སོགས་ནས། གཉིས་སུ་མེད་པར་གྱུར། ཅེས་པའི་བར་གོང་ཆུ་དབང་ལྟར་དང་། ཡང་བླ་མ་དང་དཀྱིལ་འཁོར། སོགས་ནས། གནང་བར་ཞུ། ཞེས་པའི་བར་ཡང་ཆུ་དབང་བཞིན་བརྗོད། ཞེས་གསོལ་བ་བཏབ་པས། དབང་སྐུར་གྱི་ལྷ་རྣམས་ཀྱིས་མིང་གིས་དབང་བསྐུར་བའི་མོས་པ་མཛོད། རྡོ་རྗེ་མིང་གིས་དབང་བསྐུར་བས། །བྱང་ཆུབ་སྙིང་པོའི་བར་དུ་ནི། །ཅིས་ཀྱང་མི་ཆོད་མི་ཤིགས་པའི། །རྡོ་རྗེའི་མིང་དུ་རབ་ཏུ་གྲགས། །ཨོཾ་བཛྲ་ནཱ་མ་ཨ་བྷི་ཥིཉྩ་མཱཾ། དེ་ཉིད་བརྟན་པའི་སོགས་དང་། དབང་སྐུར་མཁན་གྱི་ལྷ་ཐམས་ཅད་ཀྱང་རྣམ་པར་སྣང་མཛད་ཀྱི་རྣམ་པས་ཁྱེད་རང་རྣམས་ལ་ཐིམ་པས། སྒོ་གསུམ་གྱི་དྲི་མ་དག །ཆུའི་ལྷག་མ་ཡར་ལུད་པ་ལས། རྣམ་པར་སྣང་མཛད་ཀྱིས་དབུར་བརྒྱན་པ་ལ་ལྷ་མོ་རྣམས་ཀྱིས་མཆོད་པའི་མོས་པ་མཛོད། ཨརྒྷཾ་སོགས། དེ་དག་གིས་རྣམ་པར་སྣང་མཛད་མིང་གི་དབང་ཐོབ་པ་ཡིན་ནོ། །མཐའ་རྟེན་དུ་རྡོ་རྗེའི་དོད་དུ་ཆོས་ཀྱི་འཁོར་ལོ་ཞེས་བསྒྱུར་ལ་འཁོར་ལོ་གཏད། དེ་རྣམས་ནི་སྤང་བྱ་ཉོན་མོངས་པ་ལྔ་སྤོང་ཞིང་། རིག་པ་ཡེ་ཤེས་ལྔ་སྐྱེད་པར་བྱེད་པས་ན་རིག་པའི་དབང་ཞེས་བྱའོ། །དེ་དག་གི་མཐའ་རྟེན་ཤིས་པར་བྱ་བ་ལ། ཐོག་མར་བཀྲ་ཤིས་རྫས་བརྒྱད་ཕུལ་བའི་སྒོ་ནས་ཤིས་པར་བྱ་བ་ནི། སྤྲོ་ན། མེ་ལོང་ཡེ་ཤེས་སོགས། གཞན་ནས་འབྱུང་བ་ལྟར་དང་། བསྡུ་ན། ཨོཾ་ཨཥྟཱ་མཾ་ག་ལ་ཨ་བྷི་ཥིཉྩ་མཱཾ། ཞེས་པས་བཀྲ་ཤིས་རྫས་བརྒྱད་བྱིན་ཏེ་དབང་བསྐུར། ཨོཾ་རཏྣ་དྷྭ་ཛ་ཨ་བྷི་ཥིཉྩ་མཱཾ། ཞེས་པས་རིན་པོ་ཆེའི་རྒྱལ་མཚན་བྱིན་ཏེ་དབང་བསྐུར། ཨོཾ་རཏྣ་བྷྲ་མ་ནི་ཨ་བྷི་ཥིཉྩ་མཱཾ། ཞེས་པས་རིན་པོ་ཆེའི་གདུགས་བྱིན་ཏེ་དབང་བསྐུར། དེ་དག་བརྟན་པར་བྱ་བའི་ཕྱིར། བུམ་པའི་ཆུས་ཀྱང་དབང་བསྐུར་བའི་མོས་པ་མཛོད། ཨོཾ་བཛྲ་ཨུ་ད་ཀ་ཨ་བྷི་ཥིཉྩ་མཱཾ། ཞེས་གསུང་ཞིང་དབང་བསྐུར་སྒོ་གསུམ་གྱི་དྲི་མ་དག །ཆུའི་ལྷག་མ་ཡར་ལུད་པ་ལས་རྡོ་རྗེ་སེམས་དཔས་དབུར་བརྒྱན་པར་གྱུར་པ་ལ་མངའ་དབུལ་གྱི་ཚུལ་དུ་མཆོད་པའི་མོས་པ་མཛོད། ཨརྒྷཾ་སོགས་ཀྱིས་མཆོད། བཀྲ་ཤིས་གང་ཞིག་སོགས་བརྗོད་ལ་མེ་ཏོག་འཐོར། འཁོར་ལོས་སྒྱུར་བའི་རྒྱལ་པོ་རྒྱལ་སྲིད་ལ་དབང་བསྐུར་བ་བཞིན་དུ། ཁམས་གསུམ་ཆོས་ཀྱི་རྒྱལ་པོ་ཆེན་པོར་གྱུར་པའི་མོས་པ་མཛོད། ཨོཾ་སུ་པྲ་ཏིཥྛ་བཛྲཱ་ཡ་སྭཱ་ཧཱ། ཞེས་བརྗོད་དོ། །བསྲུང་བའི་སླད་དུ་དམིགས་པ་འདི་བཞིན་མཛོད། སློབ་དཔོན་གྱིས་རྡོ་རྗེས་ཁྱེད་རང་རྣམས་ཀྱི་ལུས་ཀྱི་གནས་རྣམས་སུ་རེག་པ་ལ་བརྟེན་ནས་སྐུ་ལུས་ཐམས་ཅད་རྡོ་རྗེའི་གོ་ཁྲབ་ཀྱིས་ཞུ་ལུབས་སུ་གཏམས་པའི་མོས་པ་མཛོད། གཟུངས་རིང་ཚར་གཅིག་བརྗོད་ནས། སྔར་སྨོས་པའི་སྡིག་སྒྲིབ་སོགས་ཀྱི་མཇུག་ཏུ། རཀྵ་རཀྵ་ཀུ་རུ་ཀུ་རུ་སྭཱ་ཧཱ། ཞེས་པ་བཏགས་ལ་བརྗོད། མགོ་བོར་རྡོ་རྗེ་རྒྱ་གྲམ་དུ་གཞག །རྒྱལ་བ་སྲས་བཅས་བདེན་པའི་བྱིན་རླབས་དང་། །རྡོ་རྗེ་རྣམ་པར་འཇོམས་པའི་ནུས་མཐུ་ཡིས། །འགྲོ་བ་འདི་དག་བདག་གིས་བསྲུངས་ཟིན་གྱིས། །འདི་ལ་སུས་ཀྱང་གནོད་པ་མ་བྱེད་ཅིག །ཅེས་བརྗོད། སྲུང་བ་རབ་གནས་བྱས་པ་ཡོད་ན་གདགས། སྲུང་བ་ནི། དར་རམ་རས་སམ། ཤོག་བུ་ལ་འཁོར་ལོ་རྩིབས་དྲུག་པ། ལྟེ་བ་མུ་ཁྱུད་དང་བཅས་པ། དེའི་ཕྱི་རོལ་དུ་འཁོར་ལོ་རྩིབས་བརྒྱད་པ། མུ་ཁྱུད་དང་བཅས་པ་ཅིག་བྲི། དེའི་ལྟེ་བར། ཨོཾ་སརྦ་བཛྲ་ཀུ་ལཾ། ཨཱ་ཝརྟ་ཡ་སྭཱ་ཧཱ། ཞེས་པ་བྲི། རྩིབས་དྲུག་པོ་ལ། དྷ་ར་དྷ་ར། དྷི་རི་དྷི་རི། དྷུ་རུ་དྷུ་རུ། ཞེས་པ་རྣམས་བྲི། མུ་ཁྱུད་ལ། ཀ་ཁ་ག་གྷ་ང་སོགས་གསལ་བྱེད་རྣམས་བྲི། རྩིབས་བརྒྱད་པོ་ལ། ཨོཾ་མ་ཏིསྠི་ར་བཛྲ་དྷཱ་རཱ་ཡ་སྭཱ་ཧཱ། ཨོཾ་ཤྲུ་ཏིསྠི་ར་བཛྲ་དྷཱ་རཱ་ཡ་སྭཱ་ཧཱ། ཨོཾ་པྲ་ཏིསྠི་ར་བཛྲ་དྷཱ་རཱ་ཡ་སྭཱ་ཧཱ། ཨོཾ་མ་ཧཱ་བཛྲ་དྷཱ་རཱ་ཡ་སྭཱ་ཧཱ། ཨོཾ་ཨཱ་པྲ་ཏི་ཧ་ཏ་བཛྲ་དྷཱ་རཱ་ཡ་སྭཱ་ཧཱ། ཨོཾ་ཨ་མོ་གྷ་བཛྲ་དྷཱ་རཱ་ཡ་སྭཱ་ཧཱ། ཨོཾ་ཨེ་ཧྱེ་ཧི་བཛྲ་དྷཱ་རཱ་ཡ་སྭཱ་ཧཱ། ཨོཾ་ཤཱི་གྷྲཾ་བཛྲ་དྷཱ་རཱ་ཡ་སྭཱ་ཧཱ། ཞེས་པ་རྣམས་བྲི། མུ་ཁྱུད་ལ་དབྱངས་ཡིག་དང་ཡེ་དྷརྨཱ་བྲི། མགོ་བོ་ཕྱིར་བསྟན། རབ་གནས་བྱས་པ་དེས་ནི་གནོད་པ་ཀུན་དང་། ཁྱད་པར་གཟའི་གནོད་པ་ལས་སྲུང་ངོ་། །དེ་ནས་དམ་ཚིག་བསྒྲག་པ་ནི། དེ་བཞིན་གཤེགས་པ་སྐུ་ཡི་མཆོག །སྐུ་དང་ཡོངས་སུ་རྒྱས་པའི་སྐུ། །སྐུ་ཡི་མཆོག་འདི་ཁྱོད་ཀྱིས་ཟུང་། །ལུས་ཀྱི་མི་དགེ་སྤང་བར་བྱ། ཨོཾ་སརྦ་ཏ་ཐཱ་ག་ཏ་ཤྲུ་ཏིསྠི་ར་བཛྲ་ཨོཾ། མི་འབྲལ་གཟུངས་ཀྱི་བདག་ཉིད་ཆེ། །མུ་ཏིག་རིན་ཆེན་ཕྲེང་བ་འདི། །གཟུངས་དང་ཡེ་ཤེས་མི་འབྲལ་བའི། །ངག་གི་ཉེས་སྤོངས་ཕྲེང་བ་གཟུང་། །ཨོཾ་སརྦ་ཏ་ཐཱ་ག་ཏ་པྲ་ཏིསྠི་ར་བཛྲ་ཨཱཿ དེ་བཞིན་གཤེགས་པ་ཐུགས་ཀྱི་མཆོག །ཐུགས་དང་ཕྲིན་ལས་ལྡན་པའི་ཐུགས། །ཡེ་ཤེས་འདི་ནི་ཁྱོད་ཀྱིས་ཟུང་། །ཡིད་ཀྱི་མི་དགེ་མི་བྱའོ། །ཨོཾ་སརྦ་ཏ་ཐཱ་ག་ཏ་མ་ཏིསྠི་ར་བཛྲ་ཧཱུྃ། ཞེས་བརྗོད་ལ། མི་དགེ་བཅུ་སྤང་བར་གདམས། དེ་ནས་ཡེ་དྷརྨཱ་བཟླས་ལ། བཀྲ་ཤིས་བརྗོད་པ་ནི། ཡོན་ཏན་རྒྱས་པའི་སྐུ་མདོག་གསེར་དང་མཚུངས། །ཤེས་རབ་རྟགས་སུ་པུསྟི་རལ་གྲི་བསྣམས། །འཕགས་པ་འཇམ་དཔལ་བཀྲ་ཤིས་གང་ལགས་པ། །བཀྲ་ཤིས་དེས་ཀྱང་དེང་འདིར་བདེ་ལེགས་ཤོག །ཐུགས་རྗེའི་རྟགས་སུ་སྐུ་མདོག་ཟླ་བའི་འོད། །སྐྱོན་གྱིས་མ་གོས་ཕྱག་ན་པདྨ་བསྣམས། །སྤྱན་རས་གཟིགས་ཀྱི་བཀྲ་ཤིས་གང་ལགས་པ། །བཀྲ་ཤིས་དེས་ཀྱང་དེང་འདིར་བདེ་ལེགས་ཤོག །མི་འགྱུར་རྟགས་སུ་སྐུ་མདོག་མཐིང་ནག་སྟེ། །ཐབས་ཤེས་དབྱེར་མེད་རྟགས་སུ་རྡོ་རྗེ་འཛིན། །ཕྱག་ན་རྡོ་རྗེའི་བཀྲ་ཤིས་གང་ལགས་པ། །བཀྲ་ཤིས་དེས་ནི་དེང་འདིར་བདེ་ལེགས་ཤོག །དེ་རྣམས་ཀྱིས་དབང་ལེགས་པར་གྲུབ་ནས། གནས་སྐབས་སུ་ཐོབ་ཅིང་ཁས་བླངས་པའི་དམ་ཚིག་ལ་སྲུང་སྡོམ་བགྱིད་སྙམ་པས་འདིའི་རྗེས་ཟློས་ལན་གསུམ་མཛོད། གཙོ་བོས་ཇི་ལྟར་བཀའ་སྩལ་པ། །སོགས་དང་། དབང་བསྐུར་ལེགས་པར་ཐོབ་པའི་བཀའ་དྲིན་གཏང་རག་གི་ཡོན་དུ་མཎྜལ་འབུལ་བར་ཞུ། མཎྜལ་དུ་མ་ཟད་བྲན་དུ་ཞལ་གྱིས་བཞེས་པ་འདིའི་རྗེས་ཟློས་ལན་གསུམ་མཛོད། དེང་ནས་བརྩམས་ཏེ་སོགས། དེ་རྣམས་ཀྱི་སྒོ་ནས་གྲུབ་ཆེན་ས་བ་རི་པས་ལེགས་པར་བཀྲལ་བའི་རྡོ་རྗེ་རྣམ་པར་འཇོམས་པ་དཀར་པོ་ལྷ་བཅུ་དགུའི་དཀྱིལ་འཁོར་དུ་མངོན་པར་དབང་བསྐུར་བ་གསན་པ་ཡིན་པས། རང་གཞན་གྱི་དོན་རྒྱ་ཆེན་པོར་མཛད་པར་ཞུ། བསོད་ནམས་འདི་ཡིས་སོགས་ཀྱིས་དགེ་བ་བསྔོས་ལ་སློབ་མ་རང་གནས་སུ་གཏང་ངོ་། །གསུམ་པ་རྗེས་ཆོག་ནི། མཆོད་པ་བྱིན་གྱིས་བརླབ། བུམ་བསྐྱེད་བཞིན་མཆོད་བསྟོད་བྱ། མ་འབྱོར་པ་སོགས་ཀྱིས་བཟོད་པར་གསོལ། ཤིས་བརྗོད་ཀྱིས་མཐའ་བརྒྱན་པར་བྱའོ། །འགྲོ་བའི་ཉམས་གྲིབ་མི་གཙང་རྡུལ། །རེག་པ་ཙམ་གྱིས་འཁྲུད་བྱེད་པ། །དབང་ཆོག་ཟླ་ཞུན་ཀླུང་ཆེན་འདི། །རྒྱ་བོད་མཁས་པའི་གཞུང་བཞིན་སྦྱར། །འོན་ཀྱང་བྱིས་བློ་འཁྲུལ་པའི་དྲིས། །བསྒོས་པ་ཡི་དམ་ལྷ་ལ་འཆགས། །དགེ་བས་སྲིད་པའི་ལུས་ཅན་ཀུན། །རྡོ་རྗེ་འཛིན་སར་རེག་གྱུར་ཅིག །ཅེས་གྲུབ་ཆེན་ས་བ་རི་པའི་བཀའ་སྲོལ་རྡོ་རྗེ་རྣམ་འཇོམས་དཀར་པོ་ལྷ་བཅུ་དགུའི་དབང་ཆོག་ཟླ་ཞུན་ཀླུང་ཆེན་ཞེས་བྱ་བ་འདི་ནི་བློ་གཏེར་དབང་པོས་རིན་ཆེན་ཆོས་འཕེལ་དང་། རིན་ཆེན་འཇམ་དཔལ་གྱི་གསུང་ལ། རྗེ་བླ་མའི་ཕྱག་ལེན་གྱིས་ཀྱང་བརྒྱན་ཏེ། ཐར་རྩེ་རྡོ་རྗེ་འཆང་གི་དགོངས་བཞེད་ལྟར། རྒྱུད་སྡེ་རབ་འབྱམས་ཀྱི་བཀའི་བསྡུ་བ་ཆེན་པོ་བགྱིད་སྐབས། བཀྲ་ཤིས་ལྷ་རྩེར་སྦྱར་བའི་ཡི་གེ་པ་ནི་ཆོས་གྲགས་རྒྱ་མཚོའོ། །འདིས་ཀྱང་འཁོར་བ་སྡུག་བསྔལ་གྱི་རྒྱ་མཚོ་མྱུར་དུ་སྐེམ་པར་གྱུར་ཅིག །སརྦ་དཱ་ཀ་ལྱཱ་ཎཾ་བྷ་ཝ་ཏུ། ། དཔེ་བསྡུར་བྱེད་ཚར། བཅུག་ཐེངས་དང་པོའོ།། བཅུག་ཐེངས་གཉིས་པའོ།།